Այդ օրերին հանրապետության հրշեջ պահպանության վարչության պետ, ն/ծ գնդապետ Փայլակ Հակոբյանը գտնվում էր արձակուրդում, և նրա պարտականությունները ժամանակավոր դրված էին նրա տեղակալ, ն/ծ փոխգնդապետ Ռոբերտ Թադևոսյանի վրա։ Հենց նա, ստանալով ահազանգը, անմիջապես մեկնեց հրդեհի վայր և կարգադրեց, որ բարձր կանչով նախատեսված բոլոր ստորաբաժանումները, ինչպես նաև Միխայլովին օդանավակայան ճանապարհելու մեկնած աշխատակիցներն անմիջապես ներկայանան ատոմակայան։ Հիմա դժվար է ասել, թե ինչ մտածեցին օդանավակայանում գտնվողները. գուցե ուսումնավարժության շաունակությու՞նն է, իսկ եթե ոչ` ապա այս ի՞նչ զուգադիպություն է, որ ուսումնավարժությունը նոր ավարտած, դեռ մոսկովյան գնդապետն էլ այստեղ` հրդեհ է ծագում ատոմակայանում։